da en da nl ca da da da es da da da da da da da da da da da da da da da da de da da da da da da da da da da da da da nl da en da da es nl da
TEKNIQ Arbejdsgiverne om finanslovsforslag: Flere uger til elektrikeruddannelsen gør Danmark grønnere | TEKNIQ Arbejdsgiverne
31.8.2022 16:24:36 CEST | TEKNIQ Arbejdsgiverne
Elektrikeruddannelsens hovedforløb har i regeringens finanslovsforslag udsigt til udvidelse. Det er en sejr for installationsbranchen og kommende elektrikere – og det er en sejr for den grønne omstilling, mener TEKNIQ Arbejdsgiverne, som har været bannerfører for uddannelsens forlængelse.
Energiøer og havvindmøller, power-to-X og carbon capture. Kæmpe prestigeprojekter i den grønne sags tjeneste, og alle kræver de dygtige faglærte med stadig stærkere kompetencer. Af samme grund glæder TEKNIQ Arbejdsgiverne sig over, at regeringen i sit netop offentliggjorte finanslovsforslag vil udvide antallet af skoleuger på elektrikeruddannelsen.
- Vi har længe slået på tromme for at udvide elektrikeruddannelsen med flere uddannelsesuger. Helt konkret fem uger på hovedforløbet. Det er nemlig bydende nødvendigt for, at al den nye teknologi, vi skal udvikle, installere, servicere og forbedre over de kommende år matches af de faglærtes kompetencer. Derfor er det en stor sejr, at det nu er lykkedes at få regeringen til at tage det med i sit finanslovsforslag, så vi kan indfri de grønne ambitioner uden at blive presset urimeligt på tid og kvalitet i løbet af uddannelsen, siger Tina Voldby, underdirektør i TEKNIQ Arbejdsgiverne.
De ekstra uger er en udvidelse af elektrikeruddannelsens hovedforløb, hvilket giver god mening. Erhvervsskolerne har gennem de seneste mange år haft svært ved at følge med den teknologiske udvikling i elektrikerfaget. Specialiseringer er lynhurtigt blevet omdannet til standardkompetencer på uddannelsen, som er en forudsætning for videre specialiseringer.
- Udviklingen går simpelthen så stærkt inden for elektrikerfaget, at både skoler, undervisere og lærlinge er alt for pressede på tiden. Det er gået ud over kvaliteten af undervisningen og de unges trivsel. Vi håber derfor meget på, at politikerne på Christiansborg vil følge det her forslag til dørs. Så skal vi i virksomhederne nok tage vores del af ansvaret og sørge for, at vi får uddannet elektrikere til fremtidens behov, siger underdirektøren.
De seneste år har flere analyser sat fokus på problemstillingen. Nu peger en endnu ikke offentliggjort rapport fra VALCON, som TEKNIQ Arbejdsgiverne og Dansk El-forbund i fællesskab har stået bag, nok en gang på en række udfordringer på elektrikeruddannelsen.
Udover de ekstra ugers uddannelse bliver det bl.a. anbefalet at opgradere udstyret på skolerne, så det matcher den teknologiske udvikling, skaffe bedre digitalt undervisningsmateriale og få øremærket statslige midler til opkvalificering af faglærerne.
For yderligere, kontakt venligst kommunikationschef Jonas Forup, jof@tekniq.dk, +45 2830 1544.
Information om TEKNIQ Arbejdsgiverne
Paul Bergsøes Vej 6
Følg pressemeddelelser fra TEKNIQ Arbejdsgiverne
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra TEKNIQ Arbejdsgiverne
TEKNIQ Arbejdsgiverne: 2030-planer kræver skarpere virksomhedsfokus30.9.2022 09:07:12 CEST | Pressemeddelelse
Det er glædeligt, at regeringen med udspillet “DK2030 – et grønnere, sikrere og stærkere Danmark 2030” nu også fokuserer på fremtiden og fremlægger en langsigtet økonomisk plan. Hvad angår den økonomiske ansvarlighed, går regeringen dog til grænsen, mener TEKNIQ Arbejdsgiverne, som er Danmarks tredjestørste erhvervs- og arbejdsgiverorganisation.
TEKNIQ Arbejdsgiverne: Husk erhvervsuddannelserne i nødvendig reform26.9.2022 11:00:00 CEST | Pressemeddelelse
Det er afgørende for den grønne omstilling, at erhvervsskolerne får tidssvarende teknologisk udstyr, og at underviserne bliver opkvalificeret. Reformeringen af uddannelsesområdet er nødvendig, og tempoet skal op.
TEKNIQ Arbejdsgiverne: Velkommen elafgiftslettelse kan redde arbejdspladser23.9.2022 09:40:00 CEST | Pressemeddelelse
En midlertidig afgiftsreduktion er en fornuftig håndsrækning til de borgere og virksomheder, som er hårdt presset af stigende energipriser, lyder meldingen fra Danmarks tredjestørste erhvervs- og arbejdsgiverorganisation, efter regeringen og en række støttepartier har præsenteret en politisk aftale, som suspenderer elafgiften i seks måneder – fra de aktuelle ca. 70 øre/kWh til EU's mindstesats på 0,8 øre/kWh.
Organisationer: De danske bygningstage kan forsyne Danmark med grøn strøm16.9.2022 07:00:00 CEST | Pressemeddelelse
En ny analyse fra organisationerne TEKNIQ Arbejdsgiverne, Dansk Solcelleforening og Ingeniørforeningen, IDA viser et kæmpe potentiale for at udnytte tagarealer på f.eks. fabrikker, idrætshaller og lagerbygninger til at opstille solceller og producere grøn strøm. Tal fra Energistyrelsen viser, at alene flade tage på industribygninger vil kunne bidrage med 5,5 gigawatt inden 2030. Det tal kunne dog være væsentligt højere, hvis en række centrale benspænd for både kommuner og private virksomheder blev fjernet, lyder det fra organisationerne.
TEKNIQ Arbejdsgiverne: Regeringens energiløsning må ikke ende som Corona-støttepuljernes papirtigre14.9.2022 13:34:38 CEST | Pressemeddelelse
- Det er en hårfin balance, regeringen forsøger at finde mellem at sikre likviditet til et erhvervsliv, som er hårdt presset af tårnhøje energipriser – uden at måtte skubbe til inflationen eller sætte det stærke fokus på energibesparelser over styr. Flere virksomheder er økonomisk pressede, så diagnosen er korrekt, men kuren fra regeringen er ikke nødvendigvis den rette, siger adm. direktør Troels Blicher Danielsen, TEKNIQ Arbejdsgiverne. Reaktionen fra TEKNIQ Arbejdsgiverne, som er Danmarks tredjestørste erhvervs- og arbejdsgiverorganisation, kommer efter at regeringen i dag præsenterede en model, der skal afhjælpe danskernes og SMV’ernes økonomiske belastning under energikrisen. Der lægges op til en indefrysnings-model, hvor stigninger ud over niveauet for el, gas og fjernvarme i efteråret 2021 kan udskydes til betaling, når energipriserne igen er normaliseret. Troels Blicher Danielsen peger i den forbindelse på, at modellen ikke må blive et af de bureaukratiske ’støttemonstre’, som
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022